«Մենք, իհարկե, պետք է պահանջատեր լինենք այս հարցում, որովհետեւ կատարվել է հանցագործություն` Սահմանադրությամբ եւ օրենքով երաշխավորված իրավունքի դեմ, եւ ապօրինի գաղտնալսված զրույցի տեղադրում սոցցանցերում, ինչով խախտվել են մեր` քաղաքացիներիս իրավունքները: Մեզ համար ակնհայտ է, որ սա հատուկ ծառայությունների կողմից կատարված հանցանք է, բայց իրենք հիմա արել են հայտարարություն, որ որեւէ կապ չունեն դրա հետ, եւ հարցը մեզ համար արդեն դառնում է հետեւյալը. եթե կապ չունեք, ուրեմն հայտնաբերեք իրական հանցագործներին: Իհարկե, ոչ մի կասկած մեզ համար չկա, որ սա դեմագոգիա է, բայց մենք թույլ չենք տա, որ այս իշխանությունները կատարված հանցանքի համար պատասխանատվությունից խուսափեն», - ասաց Զուրաբյանը: